Øvelse 4: **Hvordan arbejder vi med empowerment?  
Drejebog til facilitator.**

Formål med øvelsen: Øvelsen sikrer, at det er tydeligt for alle rådgivere, hvad I forstår ved empowerment i jeres rådgivning, og at de ved, hvordan de kan arbejde med empowerment i deres rådgivningspraksis.

|  |  |  |  |
| --- | --- | --- | --- |
| **Klokken** | **Tid** | **Indhold** | **Forberedelse** |
|  | 5 min. | **Introduktion til øvelsen:**  Fortæl, hvordan empowerment kan defineres (jf. grundbogen s. 30), og hvorfor begrebet er relevant at arbejde med for jer i jeres rådgivning.  Nævn også, at det er vigtigt, at I er enige om, hvordan i helt konkret arbejder med empowerment hos jer. Derfor laver I denne øvelse.  Forklar, at rådgiverne nu får tid til et reflektere individuelt med udgangspunkt i et konkret spørgsmål. Derefter vil I i plenum drøfte de to spørgsmål, som du har skrevet på flipover/tavle/PowerPoint-slide. | Skriv på tavle, flipover eller PowerPoint-slide:  1) Er definitionen af empowerment dækkende for, hvad I forstår ved begrebet?  2) Hvad gør I i rådgivningssamtalen for at understøtte brugeren i at definere sit eget problem og løsningen? |
|  | 10 min. | **Individuel refleksion:**  Giv alle rådgiverne handoutet, og giv dem 10 min. til at læse definitionen og opgaven og formulere deres svar. Bed dem skrive deres svar i feltet nederst på handoutet. Fortæl dem, at noterne kun er til dem selv. | Print handout til alle rådgivere. |
|  | 20 min. | **Drøftelse i plenum:**  Spørg deltagerne:   1. Er definitionen af empowerment dækkende for, hvad I forstår ved begrebet?   Spørg derefter:   1. Hvad gør I i rådgivningssamtalen for at understøtte brugeren i at definere sit eget problem og løsningen? |  |